Boksda medallar jamg‘arish bo‘yicha O‘zbekiston delegatsiyasi 1-o‘rinda

Rio—2016 Olimpiadasining boks turnirida medallar jamg‘arish bo‘yicha O‘zbekiston terma jamoasi yetakchilik qilmoqda.

Hozirga qadar o‘zbekistonlik sportchilar 1 ta oltin (Hasanboy Do‘stmatov), 1 ta kumush (Shahram G‘iyosov) va 1 ta bronz (Rustam To‘laganov) qo‘lga kiritib ulgurdi.
Bu hali hammasi emas. O‘z vazn toifalarida yarim final chiptalarini qo‘lga kiritgan o‘zbekistonlik sportchilar Riodagi ishtirokiga yakun yasab ulgurmagan.

Medallar soni bo‘yicha Qozog‘iston va Rossiya terma jamoalari O‘zbekistondan keyingi o‘rinlarni egallab turibdi.